Държавен вестник, бр. 63, 2003 г., стр. 4

С Т Р .  4
Д Ъ Р Ж А В Е Н   В Е С Т Н И К
Б Р О Й  63
§ 6. В чл. 54 се правят следните изменения и
допълнения:
1. Създава се нова ал. 2:
“(2) Съгласието на майката по ал. 1, т. 2 може
да бъде дадено най-рано четиринадесет дни след
раждането.”
2. Досегашните ал. 2 и 3 стават съответно
ал. 3 и 4 и се изменят така:
“(3) Родителите на осиновявания дават съг-
ласие и в случаите, когато са непълнолетни.
(4) Съгласието на лицата по ал. 1, т. 2 и 3 не
се изисква, ако те са малолетни, поставени под
запрещение или ако постоянният им адрес е
неизвестен.”
3. Създават се ал. 5 и 6:
“(5) Дирекция “Социално подпомагане” ра-
зяснява на лицата по ал. 1 последиците от до-
пускането на осиновяването преди даване на
съгласие от тях.
(6) Лицата по ал. 1 представят писмена дек-
ларация с нотариално заверен подпис, че даде-
ното от тях съгласие не е обвързано с материал-
на облага.”
§ 7. Член 55 се изменя така:
“Мнение за осиновяване
Чл. 55. (1) Осиновяваният се изслушва от
съда при условията и по реда на чл. 15 от Закона
за закрила на детето.
(2) Мнение за осиновяването дават:
1. настойникът или попечителят;
2. родителите, ако са малолетни, поставени
под ограничено запрещение или лишени от
родителски права;
3. съпрузите, ако са поставени под ограни-
чено запрещение.”
§ 8. В чл. 56 ал. 3 се изменя така:
“(3) Писменото съгласие в случаите на пъл-
но осиновяване се дава във форма по образец,
утвърден от министъра на правосъдието.”
§ 9. Създава се чл. 56а:
“Оттегляне на предварително даденото
съгласие
Чл.  56а. Родителят може да оттегли пред
дирекция “Социално подпомагане” предвари-
телно даденото си съгласие за пълно осиновя-
ване писмено с нотариално заверен подпис до
започване на производството по осиновяване
пред съда. За оттеглянето се прилагат съответ-
но изискванията на чл. 54, ал. 6 и чл. 56, ал. 3.”
§ 10. В чл. 57 се правят следните изменения
и допълнения:
1. В ал. 1 запетаята след думата “детето” се
заличава и се добавя “и”.
2. Алинея 2 се изменя така:
“(2) Осиновяване без съгласие на родителя
се допуска и когато той е оставил детето за
отглеждане в специализирана институция и не
го е потърсил в шестмесечен срок от деня, ко-
гато е трябвало да го вземе.”
§ 11. Създават се чл. 57а—57г:
“Разрешение за вписване в регистъра
на осиновяващи за пълно осиновяване
Чл. 57а. (1) Лице, което желае да осинови дете
при условията на пълно осиновяване, подава
писмено заявление до дирекция “Социално под-
помагане” по постоянния си адрес за получава-
не на разрешение за вписване в регистъра.
(2) Дирекция “Социално подпомагане” из-
вършва социално проучване на лицето по ал. 1
за годността му да осинови дете.
(3) Проучването се извършва в срок до три
месеца от подаване на заявлението и съдържа
информация за:
1. личните данни на осиновяващия;
2. здравословното състояние на осиновяващия;
3. семейството на осиновяващия;
4. личните данни на членовете на семейст-
вото му, както и данни за здравословното им
състояние;
5. икономическото и социалното положение
на осиновяващия;
6. мотивите за осиновяването;
7. други обстоятелства от значение за осино-
вяването.
(4) За резултатите от проучването се изгот-
вя доклад, въз основа на който директорът на
дирекция “Социално подпомагане” в 7-дневен
срок от представянето му издава разрешение на
лицето по ал. 1.
(5) Отказът за издаване на разрешение може
да се обжалва при условията и по реда на Зако-
на за административното производство.
(6) Разрешението се издава за срок две годи-
ни. При промяна на обстоятелства от значение
за издаване на разрешението лицето, което
желае да осинови дете, е длъжно да информира
дирекция “Социално подпомагане”. Ако про-
мяната е от съществено значение, се извършва
ново социално проучване и разрешението може
да се прекрати по преценка на органа по ал. 4.
(7) Условията и редът за извършване на со-
циалното проучване, както и условията и редът
за издаване и прекратяване на разрешението за
вписване в регистъра се уреждат с наредбата по
чл. 53в, ал. 3.
Регистър на осиновяващи за пълно осиновяване
Чл. 57б. (1) Регионалните дирекции за соци-
ално подпомагане водят регистри на лицата,
които желаят да осиновят дете при условията
на пълно осиновяване.
(2) Лице, получило разрешение от дирекция
“Социално подпомагане”, служебно се вписва в
регистъра на съответната регионална дирекция
за социално подпомагане, а по негово искане—
и в регистрите на други регионални дирекции.
(3) В регистъра се вписват номерът и датата
на издаденото разрешение, както и информа-
цията по чл. 57а, ал. 3.
(4) Условията и редът за водене и съхраня-
ване на регистрите по ал. 1 се определят с на-
редбата по чл. 53в, ал. 3.